- Արտիմետի համայնքը 2016թ-ի ՏԻՄ ընտրություններում հեղափոխություն իրականացրեց՝ համայնքային ծառայողի պարտականությունները վստահելով երիտասարդ Վարդան Միրզախանյանին:Ու միանգամից Էջմիածին քաղաքի հարակից համայնքը սկսեց կերպարանափոխվել, ճիգ գործադրելով հասնել վարչատարածքային հարևանին:Նոր ծառեր տնկվեցին,գլխավոր ու երկրորդական փողոցները խճապատվեցին ու հարթվեցին, գերեզմանների ճանապարհը վերանորոգվեց, և որ ամենակարևորն էր դաշտամիջյան 3 կմ անանցանելի ճանապարհը դարձավ անցանելի, իսկ գիշերային լուսավորությունը նոր կյանք ու որակ բերեց Արտիմետ: Մշակութային կյանքն էլ սկսեց իր հունը գտնել:Կառուցվեց գրադարանի նոր շենքը:Մշակույթի մասնաշենքում լուծվեց լոկալ ջեռուցման հարցը: Պարի խմբակներ բացվեցին, կրթական օջախները՝ մանկապարտեզն ու դպրոցը հայտնվեցին համայնքի ուշադրության կենտրոնում:Մտեք բուժ ամբուլատորիա, սանհանգույցից սկսած վերանորոգված է,-ոգևորված պատմում էր մեր զրուցակիցը: